
Svaki put kada izlazi iz kuće, moj muž me ljubi, pa čak i kada pođe u džamiju na ***[namaz](https://pitajucene.com/search/Namaz/questions/ "Pretraži pitanja o namazu")***. Ponekad osjetim da me poljubi strastveno, pa bih željela znati kakav je šerijatski tretman njegovog abdesta?


* 
* 
* 
* 
* 
* 
* 

 
Da li strastveni poljubac kvari abdest?

Prenosi se od Aiše, r. a., da je Vjerovjesnik, ﷺ, poljubio neku od svojih supruga, a zatim otišao na ***[namaz](https://pitajucene.com/search/Namaz/questions/ "Pretraži pitanja o namazu")*** (u džamiju), a nije obnovio ***[abdest](https://pitajucene.com/search/Abdest/questions/ "Pretraži pitanja o abdestu")***. Ovim hadisom se pojašnjava tretman dodirivanja i ljubljenja žene, tj. da li se time kvari ili ne kvari abdest. Učenjaci, Allah im se smilovao, razišli su se u vezi s tim. Neki kažu da dodirivanje žene u svakom slučaju kvari abdest. Neki opet kažu da samo strastveno dodirivanje kvari abdest, dok neki smatraju da spomenuti postupci ne kvare abdest ni u kojem slučaju. Ovo mišljenje i preovladava, što znači da niti muškarac, a ni žena ne gube abdest ako muž dodirne ruku svoje supruge ili je zagrli, a ne ejakulira ili ne izgubi abdest na neki drugi način. Ovaj stav temelji se na tome što je punovažno (osnova), a to je da abdest ostaje i ne kvari se sve dok se ne ukaže argument da je abdest pokvaren. U Allahovoj Knjizi, kao i u sunnetu Allahovog Poslanika, ﷺ, ne navodi se nikakav dokaz da dodirivanje žene kvari abdest. Stoga, dodirivanje žene, pa makar i kroz odjeću i strastveno, te grljenje i ljubljenje ne kvari abdest, a Allah najbolje zna.


Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***


